ناۋەنڎو یاۋنەری و چاپەمەنیی هەپەگەی زانیاریش سەرو ئشناسنامەو ۳ گەریلایا گەشمەرڎەی ۋەڵاکەرڎۊ. ئەرەیاۋناکەو هەپەگەی پی جۊرەنە:
"پارتو ئێمە پەکەکە، کە بە ۋەڵېۋەبیەی ڕابەر ئاپۊی دەسش بە خەباتی و کۊشیای کەرڎەن و نوێنەرایەتیی ویست و ئیراڎەو ئازاڎیی گەلەکەیما مکەرۊ، گەلەکەماش جە قەراخ و سڕیەیۊ و جینۊسایدکەرڎەی بە شێۋێۋە شکۊمەنڎانە گېڵناوە پۍ دلۍ تاریخی و ھەرمانېش کەرڎە، کە بی بە هیواو ئازاڎی پۍ گرڎ چەوەسیاکا. ئی ڕاپیمایە سەرو خەتەو سەرکۊتەی، بێگومان بە ڕەنج و مانیای گەشمەرڎە نەمرەکاما ۋەش بیەن. ھامڕێما، کە جە قورستەرین ئاژەنە جە ۋەران ۋەرو ھجومە ئەرەگیریەکا دۊڵەتو ئەرەگیرو ترکینە مدرامانشا کەرڎو، جەستەو ۋێشا کەرڎ بە سەنگەرو خاکو مبارەکو کورڎسانی تا دماین قەترەو ۋنېشا کورڎسانشا پارێزنا، بەقوەتبیەو ئیراڎەو ئاپۊیشا جە گرڎ ۋەخت و سەردەمێۋەنە بە جەهانی نیشانەدا. ھامڕێکېما "فیراز، ئارنۊس و دڵدار" جە کانوونو دوۋەمو ٢٠٢٣ ێنە گەشمەرڎۍ بیۍ، تا دماین هەناسەشا پۍ ئاینڎەو ئازاڎیی گەلەکەیما جەنگشا کەرڎ و میراسێۋە جە ۋیرنەکریاو مدرامانشا جە دماو ۋێشا جیائاست. ڕۊڵە ئازاکۍ گەلی، ھامڕێما "فیراز، ئارنۊس و دڵدار" گرڎ ۋەختۍ جە خەباتو ئازاڎینە یاڎشا کەرمێۋە و بانە بە ڕۊشنکەرەوەو ڕاکېما.
زانیاری سەرو ئشناسنامەو هەڤاڵە گەشمەرڎەکاما پی جۊرەنە:
ناسنامۍ/ فیراز زیلان
نامۍ و دمانامۍ/ نېچیرڤان سەڤەن
یاگۍ جە ئەڎابیەی/ جۊلەمېرگ
نامۍ ئەڎۍ و نامۍ تاتەی/ شوکرییە - حەمید
ۋەختو یاگۍ گەشمەرڎەبیەی/ ١٠ و کانونو دوۋەمو ٢٠٢٣/ھەرێمەکۍ پارێزناو مەدیای
ناسنامۍ/ ئارنۊس نودا
نامۍ و دمانامۍ/ ئارژەن دینچەر
یاگۍ جە ئەڎابیەی/ ئیستەنبوڵ
نامۍ ئەڎۍ و نامۍ تاتەی/ سورەیا - ساڵح
ۋەختو یاگۍ گەشمەرڎەبیەی/ ١٠ و کانونو دوۋەمو ٢٠٢٣/ھەرێمەکۍ پارێزناو مەدیای
ناسنامۍ/ دڵدار وان
نامۍ و دمانامۍ/ شەھابەدین دورسون
یاگۍ جە ئەڎابیەی/ وان
نامۍ ئەڎۍ و نامۍ تاتەی/ نەھریە - سەڵاحەدین
ۋەختو یاگۍ گەشمەرڎەبیەی/ ٢٠ و کانونو دوۋەمو ٢٠٢٣/ھەرێمەکۍ پارێزناو مەدیای
